Rikunarita-ORG/Wikinium huggingface dataset:
# Lugvaartkunde

**Lugvaartkunde** is die wetenskap of kuns wat betrokke is by die studie, ontwerp en vervaardiging van masjiene wat kan vlieg en die tegnieke om vliegtuie en vuurpyle binne die atmosfeer te bedryf. Terwyl die term oorspronklik slegs na die bedryf van die vliegtuig verwys het, is dit sedertdien uitgebrei om tegnologie, besigheid en ander aspekte wat met vliegtuie verband hou, in te sluit.

## Verwysings
# Amnestie Internasionaal

Posseël van die Faroëreilande om Amnestie Internasionaal se 25ste bestaansjaar te gedenk.
**Amnestie Internasionaal** (meer bekend as *Amnesty* of *AI*) is 'n internasionale organisasie wat help om menseregte te beskerm, veral die reg om persoonlike oortuigings sonder vrees vir vervolging uit te leef. Dit is 'n nie-regeringsorganisasie (NRO) wat gegroei het tot 'n wêreldwye beweging vir die monitering van en aktivisme teen oortredings van internasionaalaanvaarde menseregtestandaarde. AI is in 1961 in die Verenigde Koninkryk gestig en AI-aktiviste vergelyk menseregtevergrype in alle lande teen internasionaalaanvaarbare standaarde. AI probeer daarna druk op regerings uit te oefen om te voldoen aan hierdie standaarde. Dit word gedoen deur openbare mening te mobiliseer wat daarna oorspoel tot druk op regerings en organisasies. AI was sedert sy stigting verantwoordelik dat menseregtestandaarde in baie lande wêreldwyd ingrypend verander het. Amnestie Internasionaal het in 1977 die Nobelprys vir Vrede ontvang.

## Verwysings

## Eksterne skakels

* Wikimedia Commons het meer media in die kategorie Amnestie Internasionaal.
* (en)  Amptelike webwerf
# Cherson-oblast

|  |
| --- |
|  **Cherson-oblast Херсонська область**  |
|  |
|  *Die ligging van Cherson-oblast in Oekraïne*  |
|  **Politieke status**  |
| Land |  Oekraïne (*de jure*)  Rusland (*de facto*) |
|  **Regering**  |
| Hoofstad | Cherson |
|  **Bevolking**  |
| Totaal | 1 126 000 |
| Volgorde | 22ste |
|  **Statistiek**  |
| Oppervlakte | 28 461km² |
| Volgorde | 7de |
| Tydsone | OET (+2) |
| Somertyd | OEST (+3) |
| Amptelike tale | Oekraïns |
| Webtuiste | www.oda.kherson.ua |
|  **Wapen en vlag**  |
|
 |
|

|  |  |
| --- | --- |
| **Portaal**     | **Oekraïne**  |

 |

**Cherson-oblast** (Oekraïens: Херсонська область) is 'n oblast in suidelike Oekraïne. Cherson is die hoofstad en met 330 duisend inwoners, ook die grootste stad. Die oblast grens aan die Krim in die suide. Die Dnjepr-rivier vloei deur die provinsie. Sedert die Russiese inval in Oekraïne in 2022 is dit deels deur Rusland beset en op 30 September 2022 in weerwil van internasionale reg geannekseer.

## Demografie

* Tale (2001-sensus): Oekraïens (73,2%), Russies (24,9%), Armeens (0,3%).
* Etniese verdeling (2001-sensus): Oekraïners (82,0%), Russe (14,1%), Belarusse (0,7%).

## Sien ook

* Deelgebiede van Oekraïne
* Federale deelgebiede van Rusland

## Verwysings

|  |  |
| --- | --- |
|  **Deelgebiede van Oekraïne** |  |
|

|  |  |
| --- | --- |
| **Oblaste**  | Charkif • Cherson • Chmelnitski • Dnipropetrofsk • Donetsk • Iwano-Frankifsk • Loehansk • Lwif • Mikolajif • Odesa • Kijif • Kirowohrad • Poltawa • Riwne • Zaporizjzja • Zjitomir • Soemi • Ternopil • Transkarpatië • Tsjerkasi • Tsjernihif • Tsjerniftsi • Winnitsja • Wolhin |
|  **Outonome republiek**  | Krim |
| **Munisipaliteite**  | Kijif • Sewastopol |

 |
# Wuhan

| **Wuhan** 武汉市 (amptelik) / 武汉
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Volksrepubliek China |
|  **Provinsie** | Hubei |
|  **Koördinate** | ﻿ / ﻿ |
|  **Stigting** | 1709 |
|  **Oppervlakte:** |   |
|  - Totaal | 1 528 vk km |
|  **Hoogte bo seevlak** | 77 m |
|  **Bevolking:** |   |
|  - Stedelik (2018) | 8 896 900 |
|  - Bevolkingsdigtheid | 5 823/vk km |
|  - Subprovinsiale stad | 11 081 000 |
|  - Metro (2018) | 19 miljoen |
|  **Tydsone** | UTC+8 (CST) |
|  **Burgemeester** | Zhou Xianwang |
|  **Amptelike webwerf** | *Wuhan* |

**Wuhan** (Chinees: [ù.xân], ; Vereenvoudigde Chinees: 武汉; Tradisionele Chinees: 武漢) is die hoofstad van die provinsie Hubei in die sentrale Volksrepubliek China met 'n oppervlakte van 1 528 vierkante kilometer en 'n bevolking van byna 8,9 miljoen. Die stad is in die oostelike Jianghan-vlakte naby die samevloeiing van die Yangtze- en Han-riviere geleë en is tans die politieke, ekonomiese, finansiële, kulturele, opvoedkundige en vervoersentrum van Sentraal-China. Talle belangrike spoorlyne, paaie en snelweë loop deur die stadsgebied.

Die revolusie van 1911, wat vanuit Wuhan oor die hele land versprei het, het tot die omverwerping van die keiserlike bewind in China gelei. In die 1920's het Wuhan as die hoofstad van 'n linksgesinde Kuomintang-regering onder Wang Jingwei gefungeer wat homself in opposisie tot die partyleierskap onder Chiang Kai-shek gevind het. Die huidige stad is met die samesmelting van drie voormalige stede, Wuchang, Hankou en Hanyang, tot 'n gemeenskaplike munisipaliteit gevorm in 1927.

Wuhan was een van die gasheerstede tydens die Vrouesokkerwêreldbeker 2007.

## Klimaat

| Weergegewens vir Wuhan (1971–2000) |
| --- |
| Maand | Jan | Feb | Mar | Apr | Mei | Jun | Jul | Aug | Sep | Okt | Nov | Des | Jaar |
| Gemiddelde maksimum (°C) | 8,0 | 10,1 | 14,4 | 21,4 | 26,4 | 29,7 | 32,6 | 32,5 | 27,9 | 22,7 | 16,5 | 10,8 | 21,1 |
| Gemiddelde minimum (°C) | 0,4 | 2,4 | 6,6 | 12,9 | 18,2 | 22,3 | 25,4 | 24,9 | 19,9 | 13,9 | 7,6 | 2,3 | 13,1 |
|  |
| Neerslag (mm) | 43,4 | 58,7 | 95,0 | 131,1 | 164,2 | 225,0 | 190,3 | 111,7 | 79,7 | 92,0 | 51,8 | 26,0 | 1 269 |
| *Bron: China Meteorological Administration* |

## Verwysings

## Eksterne skakels

* Wikimedia Commons het meer media in die kategorie Wuhan.
* (en)  "Wuhan". Encyclopædia Britannica. Besoek op 18 Maart 2020.
# Noord-Europese Vlakte

Noord-Europese Vlakte in groen.
Topografie van die Noord-Europese Vlakte.
Die **Noord-Europese Vlakte** (Duits: *Norddeutsches Tiefland*kode: de is verouderd  – Noord-Duitse Vlakte; *Mitteleuropäische Tiefebene*kode: de is verouderd ; Pools: *Nizina Środkowoeuropejska* – Sentraal-Europese Vlakte; Deens: *Nordeuropæiske Lavland*kode: da is verouderd  en Nederlands: *Noord-Europese Laagvlakte*kode: nl is verouderd  ; Frans : *Plaine d'Europe du Nord*) is 'n geomorfologiese streek in Europa wat die heel of dele van België, die Nederland (d.w.s. die Lae Lande), Duitsland, Denemarke, en Pole dek.

Dit bestaan uit die lae vlaktes tussen die Hercynische orogenese (Sentraal-Europese Hooglande) na die suide en kuslyne van die Noordsee en die Oossee na die noorde. Hierdie twee seë word geskei deur die Jutland-skiereiland (Denemarke). Die Noord-Europese Vlakte is verbind met die Oos-Europese Vlakte, wat saam die meerderheid van die Groot Europese Vlakte (Europese Vlakte) vorm.

## Geografie

Hoogtes wissel tussen 0 en 200 m. Alhoewel dit meestal as landbougrond gebruik word, bevat die streek ook vleigronde, heide en mere. Die Waddesee, 'n groot gety gebied, is geleë aan die Noordsee kus.

'n Aantal varswater strandmere insluitend die nl:Oderhaf, die nl:Wislahaf en die Koerse Haf word aan die Oossee-kus gevind.

## Eksterne skakels

* Baltic Lagoons
* Lowlands-L, an international discussion community dealing with the North European Plain, its cultures, language varieties, history, etc.; also dealing with Lowlands-based heritage in Britain, North America, Australia, etc. (ru)
# Heilbronn

*Om nie met Heilbron, in Suid-Afrika, verwar te word nie*.

| **Heilbronn**
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Duitsland |
|  **Deelstaat** |  Baden-Württemberg |
|  **Koördinate** | ﻿ / ﻿ |
|  **Stigting** | 741 (eerste verwysing) |
|  **Stadstatus** | 1281 |
|  **Oppervlakte:** |   |
|  - Totaal | 99,88 vk km |
|  **Hoogte bo seevlak** | 157 m |
|  **Bevolking:** |   |
|  - Totaal (31 Desember 2010) | 122 879 |
|  - Bevolkingsdigtheid | 1 230/vk km |
|  **Tydsone** | UTC +1 (MET) |
|  - Somertyd | UTC +2 |
|  **Burgemeester** | Helmut Himmelsbach |
|  **Amptelike Webwerf** | www.heilbronn.de |

**Heilbronn** is 'n stad in die noorde van Baden-Württemberg. Die stad het ongeveer 122 000 inwoners en is die sesde grootste stad in Duitsland.

## Geografie

Heilbronn lê in 'n dal wat geskep is deur die Neckarrivier aan die voet van die Wartberg (308 m).

## Verwysings

## Eksterne skakels

* Wikimedia Commons het meer media in die kategorie Heilbronn.
# Basel

| **Basel**
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Switserland |
|  **Kanton** |  Basel |
|  **Koördinate** | ﻿ / ﻿ |
|  **Stigting** | 237/238 |
|  **Oppervlakte:** |   |
|  - Totaal | 23,85 vk km |
|  **Hoogte bo seevlak** | 260 m |
|  **Bevolking:** |   |
|  - Totaal (2020) | 173 863 |
|  - Bevolkingsdigtheid | 7 290/vk km |
|  **Tydsone** | UTC +1 (MET) |
|  - Somertyd | UTC +2 (MEST) |
|  **Burgemeester** | Beat Jans (SPS/PSS) |
|  **Amptelike webwerf** | *Stadt Basel* |

**Basel** (Duits: *Basel*, [ˈbaːzl̩], ; Frans: *Bâle*, [bɑl]; Italiaans: *Basilea*, [baziˈlɛːa]; Romansch: *Basilea*, [baziˈleːɐ], ; Latyn: *Basilia*, ; Engels: *Basel* of *Basle*; Nederlands: *Bazel*) is die derde grootse stad in Switserland naas Zürich en Genève met 'n bevolking van byna 174 000 (2020). Die drielandestad lê in die noordweste van die land, aan die grens met Duitsland (die stad Weil am Rhein) en Frankryk (die nedersettings Saint-Louis en Huningue). Die Rynrivier vloei deur die stad.

Kaart van Basel met die drielandepunt Duitsland, Frankryk en Switserland
In die stad word 'n vorm van die Nederalemanniese Duitse dialek gepraat, die Baselduitse subdialek wat verwant is aan die nabygeleë Elsasser Duitse subdialek maar verder 'n taalenklawe vorm in die Hoogalemanniese Duitse dialekgebied.

In 1529 het die Reformasie ingang in Basel gevind. Later, in 1897, het Basel danksy die inisiatief van die Oostenrykse joernalis Theodor Herzl as gasheerstad van die eerste Sionistiese Wêreldkongres opgetree wat vir die stigting van 'n Joodse staat in Palestina gepleit het. Dit was een van die gasheerstede tydens die FIFA Sokker-Wêreldbekertoernooi in 1954.

## Verwysings

## Eksterne skakels

* Wikimedia Commons het meer media in die kategorie Basel.
* (en)  Toerisme-inligting oor Basel op Wikivoyage
* (de)  (en)  (fr)  (it)  Amptelike webwerf
# Wayne Ferreira

Wayne Ferreira|  |
| Wayne Ferreira in 2010 |
| Land |  Suid-Afrika |
| Woonplek | Hilton Head Island, Suid-Carolina, Verenigde State |
| Geboortedatum | 15 September 1971 (1971-09-15) |
| Geboorteplek | Johannesburg, Gauteng |
| Lengte | 1,85 m |
| Gewig | 91 kg |
| Begin professioneel | 1989 |
| Afgetree | 2005 |
| Spelstyl | Regshandig (tweehandig handrughou) |
| Loopbaan-wengeld | $9 969 617 (soos in 2005) (78ste van alle tye) |
| Enkelspel |
| Loopbaanrekord | 512–330 (60,81%) |
| Loopbaantitels | 15 |
| Hoogste rang | No. 6 (8 Mei 1995) |
| Grand Slam-uitslae |
| Australiese Ope | HE (1992, 2003) |
| Franse Ope | 4R (1996) |
| Wimbledon | KE (1994) |
| VSA-Ope | KE (1992) |
| Groot toernooie |
| Olimpiese Spele | KE (1996) |
| Dubbelspel |
| Loopbaan-rekord | 295–210 (58,42%) |
| Loopbaantitels | 11 |
| Hoogste rang | No. 9 (19 Maart 2001) |
| Groot dubbelspeltoernooie |
| Olimpiese Spele |  Silwermedalje (1992) |
| Laaste opgedateer op: 23 Februarie 2021. |

**Wayne Ferreira** (\* 15 September 1971– ) is 'n voormalige Suid-Afrikaanse tennisspeler. Hy het in 1989 as 'n juniorspeler reeds professioneel begin speel. Ferreira was die nommer-een dubbelspeler en die 6de gekeurde junior enkelspeler in die wêreld. Oor sy loopbaan het hy altesaam 15 enkelspel- en agt dubbelspeltitels ingepalm. Ferreira het professioneel geword in 1989. Hy het in 1991 sy eerste ATP-dubbeltitel in Adelaide gewen.

Tydens die Olimpiese Somerspele van 1992 het hy saam met Pietie Norval 'n silwermedalje 'n Barcelona verower. Hy het aan 'n rekord 56 agtereenvolgende Grand Slam-toernooie deelgeneem. In 2000 het hy die Hopmanbeker saam met Amanda Coetzer gewen.

Hy het in 2005 uit tennis afgetree en woon tans in die VSA.

## Grand Slam-rekord

Die tabel toon Ferreira se prestasie tydens elk van die Grand Slam-toernooie in mansenkels waaraan hy deelgeneem het:

| Jaar | Australiese Ope | Franse Ope | Wimbledon | VSA-Ope |
| --- | --- | --- | --- | --- |
| 1990 | *Nie deelgeneem nie* | *Nie deelgeneem nie* | Rondte 2 | *Nie deelgeneem nie* |
| 1991 | Rondte 4 | Rondte 2 | Rondte 2 | Rondte 2 |
| 1992 | Halfeindstryd | Rondte 3 | Rondte 4 | Kwarteindstryd |
| 1993 | Rondte 4 | Rondte 2 | Rondte 4 | Rondte 4 |
| 1994 | Rondte 4 | Rondte 1 | Kwarteindstryd | Rondte 3 |
| 1995 | Rondte 2 | Rondte 3 | Rondte 4 | Rondte 1 |
| 1996 | Rondte 2 | Rondte 4 | Rondte 3 | Rondte 1 |
| 1997 | Rondte 4 | Rondte 3 | Rondte 3 | Rondte 4 |
| 1998 | Rondte 2 | Rondte 3 | Rondte 4 | Rondte 1 |
| 1999 | Rondte 4 | Rondte 2 | Rondte 1 | Rondte 1 |
| 2000 | Rondte 4 | Rondte 3 | Rondte 4 | Rondte 2 |
| 2001 | Rondte 3 | Rondte 1 | Rondte 1 | Rondte 1 |
| 2002 | Kwarteindstryd | Rondte 1 | Rondte 3 | Rondte 4 |
| 2003 | Halfeindstryd | Rondte 3 | Rondte 1 | Rondte 2 |
| 2004 | Rondte 3 | Rondte 1 | Rondte 3 | Rondte 1 |

## Verwysings

## Eksterne skakels

* Wikimedia Commons het meer media in die kategorie Wayne Ferreira.
* (en)  Wayne Ferreira se ATP-profiel
* (en)  Wayne Ferreira se ITF-profiel
# Manama

| **Manama** ‏المنامة
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Bahrein |
|  **Provinsie** |  |
|  **Koördinate** | ﻿ / ﻿ |
|  **Gestig op** | 1345 |
|  **Oppervlakte:** |   |
|  - Totaal | 30,54 vk km |
|  **Hoogte bo seevlak** | 1 m |
|  **Bevolking:** |   |
|  - Totaal (2001) | 162 000 |
|  - Bevolkingsdigtheid | 5 304/vk km |
|  - Metropolitaanse gebied | 345 000 |
|  **Tydsone** | UTC +03:00 |
|  **Goewerneur** | Humood bin Abdullah bin Hamad Al Khalifa |

**Manama** (Arabies: ‏المنامة) is die hoofstad en grootste stad van Bahrein. Die stad het 'n bevolking van 162 000 in 2001 gehad en 'n oppervlakte van 30,54 km². Manama, 'n belangrike handelsentrum in die Persiese Golf, is die tuiste van 'n baie diverse bevolking. Na periodes van Portugese en Persiese beheer en invalle van die regerende dinastieë van Saoedi-Arabië en Oman, het Bahrein hom gevestig as 'n onafhanklike nasie gedurende die 19de eeuse periode van die Britse hegemonie.

Alhoewel dit lyk asof die huidige tweelingstede Manama en Muharraq gelyktydig in die 1300's gestig is, het Muharraq prominensie gekry vanweë sy verdedigende ligging en was dit dus die hoofstad van Bahrein tot 1337. Manama het die handelsmerkhoofstad geword en was die poort na die hoof Bahrein-eiland.

In die 20ste eeu het die olie-welvaart van Bahrein gehelp om vinnige groei te bevorder en in die negentigerjare het 'n gefokusde diversifiseringspoging gelei tot uitbreiding in ander bedrywe en het dit help om Manama in 'n belangrike finansiële spilpunt in die Midde-Ooste te omskep. Die Bahrein Wêreldhandelsentrum is 'n 240 meter hoë dubbeltoringkompleks geleë in die stad.

Manama is in 2018 deur die Arabiese Liga as die hoofstad van Arabiese kultuur aangewys, en 'n beta-wêreldstad deur die Globalisasie en Wêreldstedenavorsingsnetwerk in 2018.

## Geografie

Die stad is in die noord-oostelike hoek van Bahrein op 'n klein skiereiland geleë. Soos in die res van Bahrein, is die land oor die algemeen plat (of effens gerol) en droog.

 'n Panoramiese uitsig op die stadsprofiel van Manama van links na regs:
1. Die twee strukture van die Bahrein Wêreldhandelsentrum.
2. Die twee strukture van die Bahrain Financial Harbor (BFH).
3. Die Nasionale Bank van Bahrein toring.
4. Die Almoayyed-toring.
5. Die Abraj Al Lulu residensiele projek (drie torings) in aanbou.

## Verwysings

## Eksterne skakels

* Wikimedia Commons het meer media in die kategorie Manama.
* (en)  Toerisme-inligting oor Manama op Wikivoyage
# Palestynse Grondgebiede

**الأراضي الفلسطينيةal-Arāḍī al-FilasṭīniyyaPalestynse Grondgebiede**|

|  |  |
| --- | --- |
|  |  |
| Vlag
 | Wapen
 |

 |
| Volkslied: فدائي *Fida'i* *(Arabies vir: "My verlossing")* |
|  |
| **Hoofstad** | (Oos-)Jerusalem (geproklameer) Ramallah (administratief) |
| **Grootste stad** | Jerusalem (geëis) Gasa (*de facto*) |
| **Amptelike tale** | Arabies |
| **Regering** • President • Eerste minister | Outonome gebied Mahmoud Abbas Mohammad Shtayyeh |
| **Onafhanklikheid** Vorming • Gasa-Jerigo-Ooreenkoms |  4 Mei 1994 |
| **Oppervlakte**  - Totaal    - Water (%) |   6 020 km² - Wesoewer 5 860 km² - Gasastrook 360 km² km2  (–) 2 320 myl2 3,5 |
| **Bevolking**  - 2017-skatting  - 2007-sensus  - Digtheid |   4 550 000 (123ste) 3 19 189 654 / km2 1 694 / myl2 |
| **BBP** (KKP)  - Totaal  - Per capita | 2008-skatting
$11,95 miljard $2 900  |
| **MOI** (2017) |  0,686 (119de)  –  medium |
| **Gini** (2016) | 33,7 –  medium |
| **Geldeenheid** | Egiptiese ponda (EGP) Israeliese sikkelb (ILS) Jordaniese dinarc (JOD) (`–`) |
| **Tydsone**  - Somertyd | PST (UTC+2) PST (UTC+3) |
| **Internet-TLD** | .ps, فلسطين. |
| **Skakelkode** | +970d |
| a. Gebruik in die Gasastrook sedert 1951. b. Gebruik sedert 1985. c. Gebruik in die Wesoewer sedert 1950. d. +972 word ook gebruik. |

Die **Palestynse Grondgebiede** (Arabies: الأراضي الفلسطينية, *al-Arāḍī al-Filasṭīniyya*) was deel van die Britse mandaat van Palestina wat deur Jordanië en Egipte ingeneem is in die laat 1940's, en deur Israel ingeneem is in die Sesdaagse Oorlog van 1967. Die Palestynse Grondgebiede is deur die Gasa-Jerigo-Ooreenkoms met Israel op 4 Mei 1994 gestig. Dit bestaan uit die Gasastrook en 40 % van die Wesoewer, terwyl die Staat Palestina volgens internasionale reg uit die Gasastrook, die Wesoewer en die hoofstad Oos-Jerusalem bestaan.

Kaart van die Palestynse Grondgebiede
Internasionale erkenning van die Staat Palestina in groen
Stemresultate van die VN-waarnemer-status stemming:

   Ten gunste

   Gekant teen

   Buite stemming

   Afwesig

   Nie-lede

Sedert die begin van die Palestynse Burgeroorlog tussen die Fatah en Hamas is die Grondgebiede verdeel: Fatah beheer die Wesoewer, terwyl Hamas die Gasastrook regeer. Fatah is 'n lid van die Palestynse Bevrydingsorganisasie, maar nie Hamas nie. Nes die Suid-Afrikaanse ANC en die Namibiese SWAPO is Fatah 'n lid van die Sosialistiese Internasionaal (SI), terwyl Hamas deur verskeie lande as 'n terroriste-organisasie gelys is.

Die PLO het op 15 November 1988 in Algiers die onafhanklikheid van die Staat Palestina met Jerusalem as hoofstad verklaar, wat deur 137 (van 'n total van 193) VN-lidlande erken is. Op 31 Oktober 2011 het "Palestina" 'n lid van Unesco geword en op 29 November 2012 het die Algemene Vergadering van die Verenigde Nasies met 'n groot meerderheid vir die opname van Palestina as waarnemer gestem.

## Sien ook

* Palestyne
* Staat Palestina

## Verwysings

## Eksterne skakels

* Wikimedia Commons het meer media in die kategorie Palestynse Grondgebiede.
# Little Boy

Little Boy
**Little Boy** is die kodenaam van die atoombom wat op Hirosjima, Japan, gegooi is op 6 Augustus 1945. Die bom is vervoer deur 'n Boeing B-29 Superfortress-bomwerper van die Amerikaanse Lugmag onder beheer van kolonel Paul Tibbets. Dit was slegs die wêreld se tweede kernkragontploffing ooit en die eerste met 'n bom wat verrykte uraan gebruik het. Die bom is ontwikkel as deel van die Manhattan-projek.

## Sien ook

* Fat Man, die atoombom, wat slegs 3 dae later oor Nagasaki ontplof is.
# Internasionale gemeenskap

Die **internasionale gemeenskap** is 'n frase wat in geopolitiek en internasionale betrekkinge gebruik word om na 'n breë groep mense en regerings van die wêreld te verwys.

## Gebruik

Afgesien van die gebruik daarvan as 'n algemene beskrywer, word die term tipies gebruik om die bestaan van 'n gemeenskaplike standpunt oor sake soos spesifieke kwessies van menseregte te impliseer. Dit word soms gebruik om te versoek dat daar teen 'n vyand opgetree moet word, bv. optrede teen vermeende politieke onderdrukking in 'n teikenland. Die term word ook algemeen gebruik om legitimiteit en konsensus te impliseer vir 'n standpunt oor 'n betwiste kwessie, bv. om die geloofwaardigheid van 'n meerderheidstem in die Verenigde Nasies se Algemene Vergadering te verbeter.

## Kritiek

Verskeie prominente regsfigure en skrywers het aangevoer dat die term meer dikwels gebruik word om 'n klein minderheid van state te beskryf, en nie letterlik alle nasies of state in die wêreld nie. Volgens Victor P. Tsilonis, regsgeleerde van die Internasionale Strafhof, verwys dit na "die belange van die magtigste state" of "sewe tot tien state".

Die President van die Internasionale Tribunaal vir die Reg van die See, Paik Jin-hyun, en mede-outeurs Lee Seokwoo en Kevin Tan, voer aan dat dit kan verwys na "sowat 20 welvarende state", wat die voorbeeld aandui aan diegene wat nie lede van die Beweging van Onverbonde Lande is nie, terwyl professor Peter Burnell van die Universiteit van Warwick suggereer dat 'n aantal baie belangrike state, soos die Volksrepubliek China, Rusland en dié van die Arabiese en Islamitiese wêrelde, dikwels ver van die konsep van die "internasionale gemeenskap" is en hulle onderskryf nie noodwendig elke inisiatief wat daarmee gepaardgaan nie, byvoorbeeld deur sleutelstemme in die Verenigde Nasies se Veiligheidsraad uit te oefen.

Noam Chomsky beweer dat die term gebruik word om te verwys na die Verenigde State en sy bondgenote en kliëntstate, sowel as bondgenote in die media van daardie state. Die Britse kommunis Martin Jacques sê: "Ons weet almal wat met die term 'internasionale gemeenskap' bedoel word, nie waar nie? Dit is natuurlik die Weste, niks meer nie, niks minder nie. Die gebruik van die term 'internasionale gemeenskap' is 'n manier om die Weste waardig te maak, om dit te globaliseer, om dit meer respektabel, meer neutraal en hoogwaardig te laat klink." Volgens die Amerikaanse politieke wetenskaplike Samuel P. Huntington is die term 'n eufemistiese vervanging vir die vroeëre propaganda-term "Vrye Wêreld".

## Verwysings
# Irrawaddy

| Irrawaddy |
| --- |
| Die Irrawaddy naby Sagaing, Mianmar. Die Irrawaddy naby Sagaing, Mianmar. |
|
Die stroomgebied van die Irrawaddy. |
| **Oorsprong** | Saamvloei van Mali- en N'Mai-rivier, Damphet, Kachin (Mianmar) |
| **Monding** | wes van Yangon, Mianmar Andamanse See |
| **Stroomgebied** | Mianmar |
| **Lengte** | 2 170 km (1 348 myl) |
| **Oorspronghoogte** | 147 m (482 voet) |
| **Mondinghoogte** | 0 m (0 voet) |
| **Gemiddelde afloop** | 13 000 m³/s (459 091 ft³/s) |
| **Stroomgebiedopp.** | 413 710 km² (159 734 myl²) |
|  Kaart van die Irrawaddy-bekken in Asië. |

Mingun-Tempel aan die Irrawaddy
Die Irrawaddy in Mandalay
Die **Irrawaddy** of **Ayeyarwady** (Birmaans: ဧရာဝတီ) is 'n groot suid-vloeiende rivier in Asië. Die rivier, met 'n lengte van 2 170 km (1 348 myl), is die langste rivier in Mianmar en ook dié land se belangrikste waterweg.

Die Irrawaddy ontstaan deur die saamvloei van die Mali- en N'Mai-rivier in die Kachin-Staat in die noorde van Mianmar. Beide bronriviere ontspring in die suidooste van die Himalaja net suid van die Chinese Outonome Gebied Tibet. Aansluitend vloei die Irrawaddy in suidwestelike rigting en bereik Myitkyina, die grootste stad aan die boloop van die rivier. Hier bereik die rivier die sentrale binneland van Mianmar en vloei verder in suidwestelike rigting tot Mandalay, die grootste stad aan die rivier. Net wes van die stad mond die Chindwin, die rivier se grootste sytak, in die Irrawaddy uit. Vanaf hier vloei die rivier in suidelike rigting tot by die rivier se uitgestrekte delta, waar dit in die Andamanse See uitmond. In die ooste van die delta is die Yangon, die belangrikste hawestad en voormalige hoofstad van Mianmar, geleë.

## Verwysings

* Wikimedia Commons het meer media in die kategorie Irrawaddy.